
PROME MINISTER Evelyn Wever-Croes 








Asunto General, Innovacion, Organisacion Gubernamental, Infrastru: 











2022: 
AÑA DI INVERSION Y OPORTUNIDAD 














Diamars 4 di januari 2022, Prome Minister Evelyn Wever- 
Croes den nomber di Gobierno di Aruba, a anuncia decision di 
Conseho di Minister pa decreta e aña aki, aña 2022, como aña 
di Inversion y Oportunidad. 


Desde Covid 19 a haci su entrada na Aruba na maart 2020, 
nos pais a sufri un sla hopi duro. No solamente Aruba a sinti e 
sla aki pero mundo henter a wordo sacudi pa e pandemia aki, 
haciendo e efecto mas devastador ainda pa un isla cu su pilar 
economico ta turismo. 


Aña 2021, tawata un aña cu hopi reto pero cu determinacion y 
trabou duro, a cuminsa cu e trayecto importante di recuperacion. 
Cu esfuerso di cada ciudadano, ta logrando e recuperacion cu 
tawata kier a logra den e situacion cu nos tawata prome cu e 
pandemia. 


Aña 2022, no solamente nos kier logra recupera y yega bek 
manera nos tawata ta prome cu e pandemia, sino nos kier ta 
miho cu prome cu e pandemia. Aña 2022, lo ta un aña na unda 
inversion lo trece oportunidadnan nobo pa nos tur. 


Desde Gabinete Wever-Croes 1, cada aña a wordo decreta cu 
un tema. 








- 2018 Aña di Papiamento 

- 2019 Aña di Famia y Cuido di nos Muchanan 
- 2020 Aña di Innovacion y Enseñansa 

-2021 Aña di Recuperacion 


E vision di Gabinete Wever-Croes Il pa aña 2022, Aña di 
Inversion y Oportunidad, ta pa crea Inversion den sentido 
amplio. Inversion den bo mes; Inversion den nos economia y 
Inversion den nos pais creando Oportunidad pa tur ciudadano 
di nos pais. 


“Cu cada Inversion nos ta bay crea oportunidadnan nobo y 
cu e oportunidadnan nobo cu surgi, ta crea mas inversion cu 
ta crea mas oportunidad y diversidad den inversion. Pues cu 
un interpretacion amplio di Inversion y Oportunidad, den nos 
economia, finansas, medio ambiente, agricultura, den e ser 
humano, den salud, salud mental, den enseñansa. 


Pero pa nos logra e meta aki, e Aña di Inversion y Oportunidad, 
Aruba mester di nos tur. Na e momento aki, Aruba ta conta riba 
cada un di nos pa duna di nos parti cu optimismo, positivismo y 
determinación pa nos logra e metanan cu nos propone y asina 
logra hiba nos pais padilanti”, Prome Minister Evelyn Wever- 
Croes a enfatisa. 


Aruba mester 61 nos tur! 


INVERSION Y 
OPORTUNIDAD 


Inversion den bo mes 
Inversion den nos economia 
Inversion den nos pais 


Creando oportunidad pa tur ciudadano! 


Gobierno di Aruba | Aruba mester di nos tur! 

MINISTER Xiomara Maduro 


Finansa y Cultura 











Un tradicion tipico di aña nobo 


E DOCUMENTARIO ‘DANDE DI ARUBA’ 
A WORDO ESTRENA 


‘Dande di Aruba’ ta un documentario cu ta conta e storia di e 
origen di Dande, un tradicion cu nos conoce di semper y cu su 


origen ainda ta topico di discusion 


Na Principal Theater, den centro di San Nicolas, fundacion Mi 
Cutisa a organisa e estreno di e documentario aki. Un bunita 
documentario cu ta conta e tradicion unico aki cu nos tin aki na 
Aruba durante e temporada di fin di aña. 


Gobierno diAruba por medio die fondonan di'Gemeenschapelijk 
Bijdrage' di Ministerio di Desaroyo Teritorial, Infrastructura y 
Medio Ambiente, a contribui pa realisa e proyecto aki cu ta 
conserva nos herencia cultural 





Durante e ocasion special aki, minister di Cultura, Xiomara 
Maduro, tabata presente y ahiba palabra gradiciendo Fundacion 
Mi Cutisa, e crew y famia di e cineasta Cindy Kerseborn den 
felis memoria, Sherman de Jesus di Memphis Features y 
tur instancia y boluntario cu a yuda realisa e documentario 
importante aki pa cultura di nos Pais y na bienestar di nos tur. 


‘Danki na tur esnan cu a mira e importancia di un documentario 
di nos tradicion di Dande. Danki pa kere den Aruba.’ tabata 
palabranan di Minister Maduro pa cu e ocasion aki. 

MINISTER DI CULTURA XIOMARA MADURO 
TA CORONA REYNAN DI DANDE INFANTIL Y 
REINANAN DI DANDE HUBENIL 2021 


Stephanie Quant - Jorienne Angela 


J-vyón Besselink - Jaymerson Kelly - 


Dia 30 di december ultimo a tuma luga e Festival di Dande 
Infantil-Hubenil 2022 organisa pa Comision Promove Cultura 
cual a tuma luga den forma virtual pa motibonan ya conoci di 
e pandemia. E festival a conta cu participacion di 27 cantante 
infantil y hubenil 


Minister di Cultura Sra. Xiomara Maduro tabata presente pa 
felicita tur e participantenan y ganadornan. E resultado ta lo 
siguiente: 





Categoria 4-6 aña: 

Di tres luga: lan Tromp 

Di dos luga: Qu-Lainey Jansen 

REY di Dande 4-6 aña 2021: J-vyón Besselink 


Categoria 7-9 aña: 

Di tres luga: Moses McCollum 

Di dos luga: Akyrah Margarita 

REY di Dande 7-9 afia 2021: Jaymerson Kelly 


Categoria 10-12 afia: 

Di tres luga: Lizienne Webb 

Di dos luga: Georvin Angela 

REINA di Dande 10-12 aña 2021: Stephanie Quant 


Categoria 13-17 aña: 

Di tres luga: Reanne Ras 

Di dos luga: Caylee Pietersz 

REINA di Dande 13-17 aña 2021: Jorienne Angela 











Categoria Propio Composicion di Fin di Aña: 
Ganado: 

John-Maynard Wever 

Titulo di cancion: E bendicion 

Compositor: Jason Kelly Areglista: Tico Kelly 
Ritmo: Tumba 


Minister di Cultura tabata tin e honor pa corona Rey di Dande 
2021 Categoria 4-6 aña: J-vyón Besselink; Rey di Dande 2021 
Categoria 7-9 aña: Jaymerson Kelly, Reina di Dande 2021 


Categoria 10-12 aña: Stephanie Quant y Reina di Dande 2021 
Categoria 13-17 aña: Jorienne Angela. 


E mandatario ta expresa palabra di danki y pabien na tur 
ganador, como tambe tur participante, mayornan, e organisador 
Comision Promove Cultura, Aruba.TV, High Performance, 

medionan di prensa y tur esnan cu a contribui pa e festival 
tabata un exito. Danki pa sigui promove y mantene nos tradicion 
di fin di Aña, Nos Dande. 

Festival Dande Adulto 202 
MINISTER XIOMARA MADURO TA FELICITA 





JONATHAN CROES REY Y EMILENNE 
BOEKHOUDT REINA DI DANDE 2021 





Dia 29 di december a tuma luga e Festival di Dande 2021 den 
forma virtual pa motibonan ya conoci di e pandemia. Minister 
di Cultura ta expresa palabranan di pabien y danki na tur 
participante, musico, compositor y areglistanan. 


E resultado ta como 16 siguiente: 
Premiacion: 


Den Categoria TIPICO: 
Prome luga: Tipico Tumba di Sabor Crioyo 


Di dos luga: Tipico Amor y Flor di Alma Folklorico 


Di tres luga: Tipico Wals di Zonido di Antaño 


Den categoria PROPIO COMPOSICION: 
Prome luga: 

Jonathan Croes - At'e paranda a yega 
Compositor: Danilo Vrolijk 

Areglista: Hubert Thiel - Danilo Vrolijk 
Ritmo: Tumba 


Di dos luga: 

Quincy Hasham - Tik Tok 

Compositor: Eugene Kelly 

Areglista: Mario Kelly Jr. - Quincy Hasham 
Ritmo: Tumba 


Di tres luga: 

Giliane Wester - Tene den laira 
Compositor: Ronwayne Kock 
Areglista: Denny Loefstop 
Ritmo: Tumba 


Den categoria DANDE 
Damanan: 

Di tres luga: 393 punto 

Raquel Lampe - Alma Folklorico 


Di dos luga: 410 punto 
Jelisse Boekhoudt - Alma Folklorico 


Cabayeronan: 
Di tres luga: 410 punto 
Ronwayne Kock - Grupo di Amigo 


Di dos luga: 440 punto 
Jason Kelly - Sabor Crioyo 





REINA DI DANDE 2021 : 430 punto 
Emilenne Boekhoudt - Sabor Crioyo 


REY DI DANDE 2021 : 512 punto 
Jonathan Croes - Alma Folklorico 











Minister Xiomara Maduro tabata presente y tabata tin e honor 
pa corona nos Reina di Dande 2021 Emilenne Boekhoudt y 
Rey di Dande 2021 Jonathan Croes. Pabien na e ganadornan, 
finalistanan y tur participante y danki pa sigui sostene y 


mantene nos cultura y tradicion di dande bibo. 


Palabra di danki tambe na Fundacion Cultural di Festivalnan 
Folklorico, Aruba.TV, High Performance, tur sponsor, prensa y 


tur boluntario. 


Diamars 4 Januari 2022 


ISLA ONLINE 4 





MINISTER Endy Croes 

Ensefiansa y Deporte 








STICHTING MONUMENTENFONDS ARUBA 
(SMFA) A REUNI CU MINISTER ENDY CROES 








Minister Endy Croes a reuni cu directora di Stichting 
Monumentenfonds Aruba, sra. Anne Witsenburg. E Fundacion 
ta encarga cu restauracion, mantencion y huur di e edificionan 
monumental di Aruba. Alabes ta aporta na educacion y 
conscientisacion tocante e balor di monumentonan y asina 
tambe preserva Aruba su pasado pa futuro. 


Stichting Monumentenfonds Aruba a informa e mandatario cu 
banda di proyecto di restauracion nan haci diferente proyecto. 
Un di e proyectonan cu e Fundacion ta dedica na dje t'e area 
di Eagle refinery na Eagle, unda ta compilando e historia y ta 
trahando un ruta turistico. Un otro proyecto ta Noord 2, conoci 





tambe como e 'Klooster' banda di Imeladahof na Noord cu ta un 
monumento proteha caba. Stichting Monumentenfonds Aruba 
tin interes pa cumpre y desaroya kisas den un ‘leer hotel" 


Tambe e Fundacion a informa Minister Endy Croes cu ta ‘bezig’ 
cu proyectonan sostenibel. Stichting Monumentenfonds Aruba 
ta un fundacion cu no ta ricibi subsidio y ta depende di entrada 
di huurdonan. E Fundacion ta bin na remarca pa fondonan di 
Europa y por huur e edificionan bek na ‘kostprijs’. 'E tabata un 
bon reunion y danki na Stichting Monumentenfonds Aruba nos 
por sigui garantisa e preservacion di nos monumentonan pa 
futuro generacionnan', e mandatario a finalisa. 

MINISTER DI ENSENANSA A RICIBI BISHITA 
DI FUNDACION LANTA PAPIAMENTO (FLP) 











Den luna di December Minister Endy Croes a ricibi bishita di 
e representantenan di Fundacion Lanta Papiamento (FLP). 
Presente na e reunion tabata co-fundado di FLP, Dr. Joyce 
Pereira, presidente di FLP sr Eduard Pieters, secretario di FLP, 
sra. Evelyn Ruiz - Croes y miembro di directiva, sra. Mientje 
Croes. Durante e reunion a trata algun topico importante pa 
cu desaroyo di un nacion Arubano sano. Tambe Fundacion 
Lanta Papiamento a informa e mandatario di e importancia y 
urgencia pa lanta un instituto linguistico pa Aruba. E instituto lo 
percura pa un maneho integral di idioma na Aruba. 


Fundacion Lanta Papiamento a splica di e urgencia pa cumpli 
cu tratadonan internacional di derecho di mucha y pa respeta 














articulo 1 di constitucion di Aruba, pa ningun mucha of hoben 
wordo discrimina mas den nos sistema di ensefiansa pa 
motibo di nan idioma materno. Tambe a splica e mandatario 
den liñanan grandi con e ser humano ta siña, kico ta pasa den 
e celebro y relaciona esaki cu e importancia di siña den idioma 
materno. 


Minster Endy Croes aexpresacuetabata un reunion informativo, 
educativo y ameno. ‘Esaki sigur no lo ta e ultimo reunion cu 
Fundacion Lanta Papiamento', e mandatario a enfatisa. Na 
final di e presentacion Fundacion Lanta Papiamento a entrega 
nan Plan Strategico di Fundacion Lanta Papiamento 2020 — 
2025 na Minister Endy Croes. 

Departamento di 


i Salud Publico: 


UPDATE 4 DI JANUARI 2022 


Segun resumen di awe 692 persona a recupera y un total di 
1028 caso nobo di COVID-19 a keda registra di cual 99 ta no- 
residente. E cifranan aki ta representa un ‘Positivity rate’ bou 
di nos residentenan di 66%. 

E cantidad di casonan activo di COVID-19 pa awe ta 3327 y 
cantidad di fayecidonan relaciona cu COVID-19 ta 181. Datos 
ta ilustra casonan nobo di COVID cu un averahe semanal di 


670 caso pa dia y un averahe di ‘positivity rate’ semanal di 
61% pa dia. 


Actualmente na Aruba tin 21 persona interna debi na COVID 
di cual den ICU tin 2 persona y riba piso general tin 19. Na 
Colombia tin actualmente 3 persona den ICU y ninguno (0) 
riba piso general. 

















RESIDENTE NO-RESIDENTE 
1028 929 99 
meee 3327 2667 660 
| Recupera | 19540 17220 2320 
Positivo 23048 20064 2984 
22252 181 177 4 
Vacuna 84815 m = 
idea 21 ፡ z 
AUA SE coL 2 5 3 2 bal 
HABITONA 





DENTEMPODI © YVACUNACION 


uzo di aparatonan electronico! 


E uzo di celularnan y otro aparatonan electronico ta afecta momen- 
tonan, por ehempel, familiar manera come hunto na mesa; esaki por 
crea un “individualizacion" of “aislamento” hopi peligroso. E depen- 
dencia na e artefactonan aki por bira un adiccion mesun fuerte cu 
esun na alcohol of droga. E adiccion aki por crea un desekilibrio 
kimico den e celebro cu por genera trastornonan manera depresion, 
ansiedad, insomnio severo y impulsividad, Si e dependencia aki ta 
dañino pa adulto, corda con perhudicial e por ta pa mucha. Limita y 
controla uzo di aparatonan electronico. Pa combati COVID-19 bo 
mester mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza tur e 
hermentnan cu nos tin pa caba cu e virus aki na nos isl 


Mantene 1.5M 
minimo di distancia 


ጩ 


Laba man 
frecuentemente 


Uza tapa boca 
paden di tur luga 

